Á Fróðskaparsetrinum verða nýggj lesandi tikin inn at lesa bachelorlestur á Námsvísindadeildini, Sjúkrarøktarfrøðideildini, Søgu- og Samfelagsdeildini og á Føroyamálsdeildini á hvørjum ári. Á Náttúruvísindadeildini verður í ár tikið upp til nýggja útbúgving kallað "Orku- og umhvørvisverkfrøði". Sostatt er í 2013 møguleiki at søkja inn á minst 7 ymiskar útbúgvingar á Setrinum. Hesar verða lýstar niðanfyri. Hesar útbúgvingarnar verða bodnar út í 2013 Sí annars nærri kunning á umsóknarblaðnum. Upptøkutreytir Kvota 1: Upptøkutreytin til bachelorútbúgving á Fróðskaparsetrinum er bókligt (t. e. gymnasialt) miðnámsprógv. Harumframt eru fylgjandi krøv til hesa lærugrein: Føroyskt: Bókligt miðnámsprógv við 8 í próvtali í føroyskum. Kvota 2: Um miðaltalið í gymnasiala miðnámspróvnum ikki er nóg gott, ella tú hevur annað javngott prógv á sama stigi ella hægri, søkir tú inn eftir kvotu 2. Her verða eisini aðrir førleikar enn gymnasialt miðnámsskúlaprógv tiknir við í metingina, sí punkt 2 í vegleiðingini. Umsøkjarin fyllir tá eisini síðu 2 og 3 út, punktini 5 til og við 11. Hevur ein umsøkjari ikki føroyskt á miðnámsskúlastigi, verður søkt inn eftir kvotu 2. Hesir umsøkjarar skulu so upp til eina málsroynd og eftirfylgjandi samrøðu. Nærri boð verða givin um hesar royndir. Hevur ein kvotu 2-umsøkjari nóg gott gymnasialt miðnámsskúlaprógv til at verða upptikin eftir kvotu 1, verður umsóknin flutt yvir til metingar eftir kvotu 1 fyri upptøku í 2013 (her er umsóknarfreistin 1. juli 2013). Upp til 20% av teimum lesandi verða tikin inn eftir kvotu 2-skipanini.